Document ID: 32004L0061

Komisjoni direktiiv 2004/61/EÜ,
26. aprill 2004,
millega muudetakse nõukogu direktiivide 86/362/EMÜ, 86/363/EMÜ ja 90/642/EMÜ lisasid seoses teatavate Euroopa Ühenduses keelatud pestitsiidide jääkide piirnormidega.
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuli 1986. aasta direktiivi 86/362/EMÜ teraviljades sisalduvate ja nende pinnal esinevate pestitsiidide jääkide piirnormide kehtestamise kohta, [1] eriti selle artiklit 10,
võttes arvesse nõukogu 24. juuli 1986. aasta direktiivi 86/363/EMÜ loomsetes toitudes ja nende pinnal esinevate pestitsiidide jääkide piirnormide kehtestamise kohta, [2] eriti selle artiklit 10,
võttes arvesse nõukogu 27. novembri 1990. aasta direktiivi 90/642/EMÜ taimset päritolu saadustes, kaasa arvatud puu- ja köögiviljas, sisalduvate ja nende pinnal esinevate pestitsiidide jääkide piirnormid kehtestamise kohta, [3] eriti selle artiklit 7,
ning arvestades järgmist:
(1) Nõukogu direktiivi 79/117/EMÜ4 alusel, mida on viimati muudetud nõukogu määrusega (EÜ) nr 2003/807,5 on elavhõbeoksiid, elavhõbekloriid (kalomel), muud anorgaanilised elavhõbedaühendid, elavhõbeda alküülühendid, elavhõbeda alkoksüalküül- ja arüülühendid, aldriin, klordaan, dieldriin, HCH, heksaklorobenseen, kamfekloor (toksafeen), etüleenoksiid, nitrofeen, 1,2-dibromoetaan, 1,2-dikloroetaan, dinoseb ja binapakrüül pestitsiidid, mille kasutamine ja turuleviimine ELis on keelatud. Pidades silmas, et mõned nendest pestitsiididest on maailmaturul saadaval, on kohane kehtestada jääkide piirnormiks kõikide toodete puhul analüütiliselt määratud alammäär. Mõnesid elavhõbedaühendeid ei ole võimalik eristada keskkonna saastamise tagajärjel tekkinud elavhõbedaühenditest.
(2) Juhul, kui teatava pestitsiidi puhul puuduvad seadusega lubatud kasutusviisid ja jääkide esinemine ei ole lubatav, on asjakohane, et jääkide piirnorme, mis on kehtestatud asjakohasele analüütiliselt määratud alamäärale värskete toodete puhul, kohaldatakse ka kombineeritud ja töödeldud toodete puhul.
(3) Taimede teaduskomitee arvamusi, eriti nõuandeid ja soovitusi pestitsiididega töödeldud põllumajandussaaduste tarbijate kaitseks kasutatava metodoloogia osas, on arvesse võetud.
(4) Seepärast tuleks muuta direktiivide 86/362/EMÜ, 86/363/EMÜ ja 90/642/EMÜ lisasid.
(5) Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 86/362/EMÜ II lisa A osasse lisatakse järgmised read:
"Pestitsiidi jääk | Piirnorm |
-Elavhõbedaühendid | 0,01 teraviljades |
-Kamfekloor (klooritud kamfeen, mis sisaldab 67-69 % kloriini) | 0,1 teraviljades |
-1,2-dibromoetaan | 0,01 teraviljades |
-1,2-dikloroetaan | 0,01 teraviljades |
-Dinoseb | 0,01 teraviljades |
-Binapakrüül | 0,01 teraviljades |
-Nitrofeen | 0,01 teraviljades |
-Etüleenoksiid (etüleenoksiidi ja 2-kloroetanooli summa, väljendatud etüleenoksiidina) | 0,02 teraviljades |
Artikkel 2
Direktiivi 86/363/EMÜ II lisa A osasse lisatakse järgmised read:
"Pestitsiidi jääk | Piirnorm (mg/kg) |
Lihas, lihavalmististes, tapajäätmetes ja loomsetes rasvades sisalduv rasv, mis on loetletud I lisas CN-koodide 0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 alli,iv | Lehmapiim ja täislehmapiim, mis on loetletud I lisas CN-koodi 0401 all; muud toiduained, mis on loetletud CN-koodide 0401, 0402, 040500 ja 0406 all vastavuses märkustega ii ja iv | Värsked koorega munad, linnumunad ja munarebud, mis on loetletud I lisas CN-koodide 040700 ja 0408 alliii,iv |
-Nitrofeen | 0,01 | 0,01 | 0,01 |
-Elavhõbedaühendite summa | 0,01 | 0,01 | 0,01 |
-Kamfekloor (kolme indikaatorühendi, Parlar nr 26, 50 ja 62, summa) | 0,05 välja arvatud kodulinnud | 0,01 | |
-1,2-dikloroetaan | 0,1 | 0,1 | 0,01 |
-Binapakrüül | 0,01 | 0,01 | 0,02 |
-Etüleenoksiid (etüleenoksiidi ja 2-kloroetanooli summa, väljendatud etüleenoksiidina) | 0,02 | 0,02 | 0,01 |
-Kaptafool | 0,01 | 0,01 | 0,01 |
Artikkel 3
Direktiivi 86/363/EMÜ II lisa B osasse lisatakse järgmised read:
"Pestitsiidi jääk | Piirnorm (mg/kg) |
Liha, sealhulgas rasv, lihavalmistised, tapajäätmed ja loomsed rasvad, mis on loetletud I lisas CN-koodide 0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 all | Piim ja piimatooted, mis on loetletud I lisas CN-koodide 0401, 0402, 040500 ja 0406 all | Värsked koorega munad, linnumunad ja munarebud, mis on loetletud I lisas CN-koodide 040700 ja 0408 all |
Dinoseb | 0,01 | 0,01 | 0,01 |
Artikkel 4
Käesoleva direktiivi lisas loetletud jääkide piirnormid lisatakse direktiivi 90/642/EMÜ II lisas loetletud jääkide piirnormidele asjaomaste pestitsiidide puhul.
Artikkel 5
1. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt kaheksa kuud pärast käesoleva direktiivi vastuvõtmist. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Kõnealuseid norme hakatakse kohaldama üheksa kuud pärast käesoleva direktiivi vastuvõtmist.
Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga korraldatavas valdkonnas nende poolt vastuvõetud põhiliste siseriiklike õigusnormide teksti.
Artikkel 6
Käesolev direktiiv jõustub seitsmendal päeval pärast selle avaldamist Euroopa Liidu Teatajas.
Artikkel 7
Käesolev direktiiv on adresseeritud liikmesriikidele.
Brüssel, 26. aprill 2004

Labels: 12
20
17
6